**Jan Kochanowski**, nado en 1530 en Sycyna e finado o 22 de agosto de 1584, foi un poeta renacentista polaco, que marcou modelos poéticos que se converteron en clásicos na lingua literaria polaca. É considerado como o máis grande dos poetas de Polonia e o maior do mundo eslavo con anterioridade ao século XIX.

### Traxectoria

Kochanowski naceu en Sycyna, preto de Radom, Polonia. Pouco é o que se sabe sobre a súa educación inicial. Aos catorce anos de idade, porén, dominaba o latín, e foi enviado á Cracovia á súa famosa Academia. Cando se graduou en 1547, con só 17 anos, pasou para a Universidade de Königsberg (na actual Królewiec), naquela altura no ducado de Prusia, e máis tarde, marchou á Universidade de Padua en Italia. En Padua, Kochanowski entrou en relación co grande humanista Francis Robortello. Kochanowski pechou o seu décimo quinto ano de estudos, viaxando a Francia, onde se encontrou co poeta Pierre Ronsard.

En 1559 Kochanowski retornou para o seu país. Pasou os seguintes quince anos na corte do rei Sexismundo II de Polonia, servindo alí certo tempo como secretario real. No ano 1574, a continuación do interregno polaco e a presentación ás eleccións libres do rei Henrique de Valois (cuxo candidatura ao trono de Polonia apoiara Kochanowski), Kochanowski retirouse para os seus estados familiares de Czarnolas ("Bosque Escuro") para levar a vida dun fidalgo. En 1575 casou con Dorota Podlodowska, coa que tivo sete fillos.

Kochanowski é chamado, ás veces, en polaco "*Jan* de *Czarnolas*", porque foi aí onde escribiu as súas obras máis memorábeis, como *A Despedida dos Enviados Gregos* e *Lamentos*.

Kochanowski faleceu, posibelmente dun ataque ao corazón, en Lublin, o 22 de agosto de 1584.

### Obras

Páxina inicial de *A Despedida dos Enviados Gregos* , 1578.
Os primeiros poemas de Kochanowski foron escritos en Latín, pero moi logo volveu para a súa lingua vernacular, creando versos que o converteron no fundador da poética polaca.

As súas obras mestras son *Treny* (*Lamentos*) — unha serie de dezanove elexías sobre a morte da súa querida filla de dous anos e medio de idade, Urszula; e *Odprawa posłów greckich* (*A Despedida dos Enviados Gregos of the Greek Envoys*, 1578), unha traxedia en verso branco, que narra un episodio da Guerra de Troia. Foi a primeira traxedia escrita en polaco, e o seu themaacerca das responsabilidades dos homes de estado, segue a resoar no día de hoxe. A peza foi representada durante as vodas de Jan Zamoyski con Krystyna Radziwiłł, no Castelo de Ujazdów, en Varsovia, o día 12 de xaneiro de 1578.

Os *Lamentos* de Kochanowski , especialmente, conmoven ao lector polos seus desafectados sentimentos, expresados con digna maneira, como nunha xeración posterior, faría Shakespeare.

Notas
-----

1. ↑  Paul Murray, "The Fourth Friend: Poetry in a Time of Affliction," *Logos: A Journal of Catholic Thought and Culture*, vol. 8, no. 3 (Summer 2005), pp. 19-39.
2. ↑  Stefan Kieniewicz, ed. *Warszawa w latach 1526-1795* (Warsaw in the Years 1526-1795), vol. II, Warsaw, 1984, ISBN 83-01-03323-1, pp. 157-58.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Jan Kochanowski Modificar a ligazón no Wikidata*** |

### Bibliografía

* Czesław Miłosz, *The History of Polish Literature*, 2nd edition, Berkeley, University of California Press, 1983, pp. 60–80.
* Jan Kochanowski, *Laments*, traducido por Stanisław Barańczak e Seamus Heaney, Nova York, Farrar, Strauss and Giroux, 1995.

### Ligazóns externas

* *(en inglés)* Selección de poemas traducidos ao inglés
* *(en inglés)* Biografía na Catholic Encyclopedia

|  |  |
| --- | --- |
| Control de autoridades | 
* Wd: Q59737
* WorldCat
* VIAF: 7428033
* BAV: ADV10017216
* BIBSYS: 90128916
* BNCHL: 000048024
* BNE: XX988610
* BNF: 121524336
* BRE: 2104364
* CERL: cnp01302087
* CiNii: DA03585002
* DeutscheBio: 118777610
* Discogs: 1363153
* EBID: ID
* FAST: 14640
* GEC: 0035802
* GND: 118777610
* Gutenberg: 32515
* ICCU: MILV012750
* IMSLP: ID
* ISNI: 0000000121193663
* LCCN: n50042623
* LibriVox: 2821
* MusicBrainz: ID
* NDL: 001155663
* NKC: jn19990004504
* NLA: 35768671
* NLG: 170581
* NTA: 069137463
* OL: OL69572A
* openMLOL: 24725
* PTBNP: 860842
* RSL: 000205747
* SELIBR: 194007
* SNAC: w61s00tt
* SUDOC: 027513823
* Treccani: jan-kochanowski

 |